Dir wil ich, Herr, mein lebenlang
Von Hertzen singen Preiß vnd Danck,
Dich wil ich hoch erheben.
Du machest frölich früh vnd spat,
Was Wasser, Lufft vnd Erden hat,
Ja alles, was mag leben.
Du wässerst auch mit deiner Hand
Vnd suchest heimb das dürre Land,
Dein Brunn' ist nicht verlauffen.
Die Aecker nehmen frölich zu,
Die tieffen Furchen tränckest du
Vnd segnest vns mit Hauffen.